KCE รูดเกือบ 4% นิวโลว์รอบ 4 ปี สะท้อนกำไรไตรมาส 1 ต่ำคาด โบรกฯหั่นเป้าเหลือ 16.80 บ.
KCE รูดเกือบ 4% นิวโลว์รอบ 4 ปี สะท้อนกำไรไตรมาส 1 ต่ำคาด โบรกฯหั่นเป้าเหลือ 16.80 บ. ล่าสุดอยู่ที่ 18.10 บาท ลบ 0.70 บาท หรือ 3.72% ด้วยมูลค่าซื้อขาย 168.52 ล้านบาท
KCE รูด 4% นิวโลว์รอบ 4 ปี สะท้อนกำไร Q1 ต่ำคาด โบรกฯหั่นเป้าเหลือ 16.80 บ. ล่าสุดอยู่ที่ 18.10 บาท ลบ 0.70 บาท หรือ 3.72% ด้วยมูลค่าซื้อขาย 168.52 ล้านบาท
17 พ.ค. 2562

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 10.20 น. อยู่ที่ 18.10 บาท ลบ 0.70 บาท หรือ 3.72% สูงสุดที่ 18.80 บาท ต่ำสุดที่ 17.70 บาท ด้วยมูลค่าซื้อขาย 168.52 ล้านบาท ทั้งนี้ ราคาหุ้น KCE ปรับตัวลงต่ำสุดในรอบ 4 ปี นับตั้งแต่ราคาหุ้นอยู่ที่ระดับ 18 บาท เมื่อวันที่ 8 ม.ค.2562

ด้าน บล.ทิสโก้ ระบุในบทวิเคราะห์ แนะนำ “ขาย” หุ้น KCE ราคาเป้าหมาย 16.80 บาท/หุ้น จากเดิม 30.50 บาท อิง PER ที่ 15 เท่า หลังจากผลประกอบการที่ต่ำกว่าคาด ทำให้ KCE ปรับลดเป้ายอดขายลงเป็นทรงตัว จากเดิมโต 6-8% จากอุปสงค์ที่ลดลง, เงินบาทที่แข็งค่าเป็นปัจจัยที่ทำให้ KCE ต้องมีการกระจายลูกค้าออกจาก PCB ของรถยนต์ที่มีสัดส่วน 70% และคาดยอดขายรถยนต์โลกจะโตเพียง 5.5% และถูกกดดันจากฐานที่สูงในปีก่อน
ขณะที่คาดผลประกอบการไตรมาส 2/62 จะลดลงเมื่อเทียบจากไตรมาสก่อน จากการตั้งสำรองพนักงาน 54 ล้านบาท แต่อัตราการผลิตจะเพิ่มขึ้นจาก 74-75% เป็น 77-78% และต้นทุนวัตถุดิบที่คงที่ ด้านความสามารถในการแข่งขันลดลงหลังค่าเงินหยวนต่อดอลลาร์อ่อนค่าลงมากกว่าค่าเงินบาทต่อดอลลาร์ (อ่อนลงมากกว่าบาทราว 10-15%) แต่อย่างไรก็ตาม KCE มีแผนในการลดต้นทุนเพื่อรองรับขาลงระยะสั้น และในระยะยาวบริษัทจะหันไปเน้น HDI ที่เป็นชิ้นส่วนของ 5G มากขึ้น (ปัจจุบันราว 10% ของรายได้)
ทั้งนี้ด้วยผลประกอบการและแนวโน้มที่อ่อนแอลง ทำให้ปรับยอดขายลง 12% เพื่อสะท้อนยอดขายรถยนต์ในจีน, ยุโรปและสหรัฐฯ ที่ลดลง พร้อมทั้งปรับอัตรากำไรลง 400bps เป็น 23.5% สะท้อนอัตราการผลิตที่ลดลงจากเดิม 87% เป็น 79% ทำให้ผลประกอบการใหม่สำหรับปี 2562-2563 ลดลง 36% และ 40% ตามลำดับ